
Bucureşti, 24.04.2018
PLx 488/2017 
RAPORT  COMUN
asupra proiectului de Lege pentru modificarea și completarea unor acte normative privind personalul navigant
În conformitate cu prevederile art.95 și ale art.115 din Regulamentul Camerei Deputaţilor, republicat, cu modificările şi completările ulterioare, Comisia pentru muncă și protecție socială şi Comisia pentru transporturi şi infrastructură au fost sesizate, pentru dezbatere pe fond, cu proiectul de Lege pentru modificarea și completarea unor acte normative privind personalul navigant, transmis cu adresa nr. PLx 488/2017 din 27 noiembrie 2017 şi înregistrat la comisii sub nr.4c-7/1205, respectiv nr.4c-26/187/2017.
Proiectul de lege a fost adoptat de Senat în ședința din 20.11.2017.
La întocmirea prezentului raport, cele două comisii au avut în vedere avizele favorabile primite de la:
· Consiliul Legislativ (nr.766/26.09.2017);

· Consiliul Economic și Social (nr. 4173/22.08.2017);

· Comisia pentru afaceri europene (nr. 4c-19/513/5.12.2017);

· Comisia pentru drepturile omului, culte și problemele minorităților naționale (nr. 4c-5/554/06.12.2017).
Proiectul de lege are ca obiect de reglementare transpunerea Directivei (UE) 2015/1794 a Parlamentului European şi a Consiliului din 6 octombrie 2015 de modificare a Directivelor 2008/94/CE, 2009/38/CE şi 2002/14/CE ale Parlamentului European şi ale Consiliului, precum şi a Directivelor 98/59/CE şi 2001/23/CE ale Consiliului, în ceea ce priveşte navigatorii, urmărind eliminarea unor prevederi din legislaţia internă care exclud anumite categorii de navigatori din domeniul de aplicare.
În conformitate cu prevederile art.61 şi 63 din Regulamentul Camerei Deputaţilor, republicat, cu modificările şi completările ulterioare, comisiile au dezbătut proiectul de lege în şedinţe separate, după cum urmează: Comisia pentru muncă și protecție socială în ședința din data de 15 ianuarie 2018,  iar Comisia pentru transporturi şi infrastructură în şedinţa din 24 aprilie 2018.
La lucrările Comisiei pentru muncă și protecție socială au fost prezenți 19 deputați din totalul de 24 membri ai comisiei, iar la lucrările Comisiei pentru transporturi şi infrastructură au fost prezenţi 18 deputaţi, din totalul de  19 membri ai comisiei.
Potrivit prevederilor art. 55 şi ale art. 56 alin. (2) din Regulamentul Camerei Deputaţilor, republicat, cu modificările şi completările ulterioare, la lucrările comisiilor au participat, în calitate de invitaţi, reprezentanţi ai Ministerului Muncii și Justiției Sociale.
În urma finalizării dezbaterilor, membrii celor două comisii au hotărât, cu majoritate de voturi, adoptarea  proiectului de Lege pentru modificarea și completarea unor acte normative privind personalul navigant în forma prezentată de Senat.
Potrivit prevederilor art.75 alin.(1) din Constituţia României, republicată, şi ale art.92 alin.(9) pct.1 din Regulamentul Camerei Deputaţilor, republicat, cu modificările şi completările ulterioare, Camera decizională este Camera Deputaţilor.
În raport de obiectul şi conţinutul său, proiectul de lege face parte din categoria legilor organice.
PREŞEDINTE,




PREŞEDINTE,

Adrian SOLOMON



Lucian Nicolae BODE
SECRETAR,




SECRETAR,

Violeta RĂDUŢ




Marius BODEA
Întocmit,
Consilier parlamentar, Lidia VLĂDESCU




Consilier parlamentar, Iulia Ioana MIRCEA
Consilier parlamentar, Camelia REVENCO 




Expert parlamentar, Ruxandra CHIRIAC

